Zille maak mense weer die josie in | Maroela Media
Zille is ook nooit deur haar eie party verskoon vir haar twiet dat kolonialisme nie nét sleg was nie.
Hierdie keer het sy getwiet op 'n veldbrand-video van 'n swart Amerikaanse vrouedigter wat oor witbevoorregting gekla het.
Die digter kla dat swart mense die kolonialiste se Frans, Engels, Spaans, Nederlands, Portugees en Duits moes leer. "Julle het niks van ons geleer nie en julle het ons onnosel genoem." Sy gaan dan in 'n skreestem voort om te kla oor dinge soos swart mense wie se vonnisse 20% langer is as wit mense s'n vir dieselfde oortreding, en baie meer.
Zille het geantwoord op 'n twieter se kommentator se stelling dat sy nie witbevoorregting verstaan nie. Die twieter het gesê dat swart mense tegnologie gehad het wat deur kolonialisme vernietig is. "Julle het ons geen guns gedoen nie." Daar is nie voorbeelde van die tegnologie genoem nie
Zille se nekhare het dadelik gerys: "Well, you clearly don't understand black privilege. It is being able to loot a country and steal hundreds of billions and get re-elected. If ppl want permanent poverty for the masses they are going about it the right way. #BlackPrivilege."
Toe was die vet in die vuur, maar Zille het op elke aanvallende stelling oor witbevoorregting met presies dieselfde kommentaar gereageer. Sy weier om daarvoor om verskoning te vra.
Presies hoe sensitief swart mense oor "swartbevoorregting" is, blyk ook uit die kommentaar van die gewese openbare beskermer prof. Thuli Madonsela:
"Dear Helen Zille. White privilege is universal and comes with the premium the world places on whiteness plus accumulated historical advantages. To equate it with black privilege is myopic. To brand blacks as looters and political pretenders is wrong. Please remove and apologise."
Zille: "People run around all day making the most outrageous racial generalisations about a tiny majority in this country by stigmatising 'whiteness', and the sky falls when you give them their own medicine. I am not doing double standards anymore."
En Madonsela dra juis eerstehandse kennis van die wandade van swartbevoorregtes. Sy het, onder meer, die klagtes oor Jacob Zuma se besteding aan sy ultraluukse private woning in Nkandla ondersoek. Haar bevinding was dat hy onregverdige voordeel getrek het uit die R246 miljoen wat die staat daar bestee het, en hiervoor is sy wyd uit ANC-geledere veroordeel. Sy moet ook eerstehandse kennis dra van die ANC se staatskaping.
Maimane het Dinsdag heftig te velde getrek teen partylede wat die DA se beleid oor sosiale media oortree. Hy het aan Zille laat weet hy deel nie haar mening oor swart bevoorregting nie. Presies hoe daar opgetree kan of gaan word teen Zille, is nie duidelik nie – sy verlaat die party einde Mei.
Maimane se reaksie is op 'n Afrikaanse webwerf geplaas en het gelei tot 'n stortvloed van bladsye waarin lesers steun vir Zille uitgespreek het.
Hoe het die ANC swartbevoorregting geskep?
Hoe het die ANC in die bemagtigingsposisie beland om 'n land te beroof? Dit het in 1992 begin toe die politieke mag aan swartbevoorregtes gegee is van wie die meerderheid nie oor die nodige kwalifikasies vir hul poste beskik het nie.
Die gevolge is daar vir almal om te sien: Miljarde wat by die wapenskandaal betrokke was, die agteruitgang van alle staatsinstansies, van die SAUK, Eskom (met sy onvermoëns en groeiende skuld van R420 miljard), Transnet (wat insluit die verkeerde lokomotiewe wat ten duurste aangekoop is), gesondheid, onderwys, munisipale wanbestuur – noem maar op, en moenie van die staatsbeheerde ondernemings vergeet nie. En natuurlik ook die fladderende SA Lugdiens.
Die kitaar word nie meer deur die "witbevoorregtes" geslaan nie. Hoekom klink hy deesdae dan so vals?
Afrikanisering was noodlottig
Die gesiene politieke kommentator RW Johnson stel dit so: "Die verwoestende Afrikanisering van die staatsdiens was 'n noodlottige stap. Dit het gelei tot wydverspreide verlies aan vaardighede, maar ook tot 'n verlies van die institusionele geheue. Die meeste nuwe staatsamptenare het geen idee gehad van hoe hul departemente histories bestuur is nie en watter slaggate vermy moet word nie."
In die praktyk het die salarisse van swak gekwalifiseerde burokrate gestyg tot die vlak van goed gekwalifiseerde Afrikaners in die ou staatsdiens.
Nelson Mandela was en is steeds baie gewild, maar Johnson meen die land se afwaartse spiraal het reeds onder hom begin, ook toe hy R1 miljoen bygedra het vir Zuma se politieke veldtog teen pres. Thabo Mbeki.
Johnson sê: "Die beste wat van Mandela gesê kan word, is dat hy nie geweet het wat hy doen nie."
Vandag is dit duidelik dat dit vir die ANC van die begin af gegaan het oor swartbemagtiging sonder die nodige meriete. Waar is daar vandag nog ruimte vir witbemagtiging? Wit maatskappye moet gelaai word met swart mense, hulle sukkel in die ekonomiese klimaat. Want swartbemagtiging is deel van 'n beleid wat afgedwing word met 'n wet wat 80% van die bevolking teen 'n minderheid van 8% moet beskerm.
Die konstitusie van 1993 bepaal immers swartgebaseerde ekonomiese bemagtiging – die ekonomiese bemagtiging van alle swart mense, insluitende vroue. 'n Mens soek vergeefs na enige verwysing na vaardighede, ondervinding, meriete. . .
Dan kla mense in townships waar die riool in die strate loop, dat dit makliker is om McDonald's te bekom as wat dit is om drinkwater te kry. Dan stroom daar jaarliks 20 000 kinders uit die mislukte Oos-Kaap na die Wes-Kaap vir beter onderwys. Dit beteken iets soos 30 nuwe skole moet jaarliks in die Kaap gebou moet word en van onderwysers voorsien moet word terwyl onderwyskolleges gesluit is. (Dankie, Kader Asmal)
Kolonialisasie was die ander twiet van Zille waarvoor sy steeds verkwalik word. Ter wille van bietjie balans moet 'n mens erken dat dit ook sy nadele gehad het, soos wat sy sonder enige krediet erken het.
Mandela erken voordeel van kolonialisasie
Interessant genoeg het Mandela ook erken dat daar voordele was! In 'n toespraak in Brittanje het hy in 2001 gesê: "As daar een enkele goeie aspek is wat ek uit die koloniale kontak tussen ons twee lande kan identifiseer, sal dit die opvoedingstelsels wees wat ons land daaruit geput het."
Nou ja, ons weet vandag daar was 'n magdom meer voordele. Maar een van die groot nadele was die hebsug, samewerkingsgeld (kickbacks), bedrog en oneerlikheid wat van die koloniale meesters geleer is. Wat weer tot swartbemagtiging gelei het.
Noujatoe, daar sê Thuli Madonsala dit: "Wit bevoorregting is universeel".
Bevoorregting ? Die feit dat die meeste swart mense nog vir die regering gestem het is 'n sprekende voorbeeld van onkunde.Ook blankes het morele standaarde van integriteit.Die swart mense ken dit nie so dit pla hulle geensins om 'n regering te hê wat korrup is ens nie.Morele sake wat ten hemele skree vir die blanke pla nie vir die swart man nie.Eenvoudig verkies hulle eerder 'n nuttelose, korrup gemors regering, solank dit swart is maak dit nie saak hoe hulle vere lyk nie.Die land se dae is getel maak nie saak wie bevoorreg word nie.Die blankes sal nie nie weer… Lees meer »
Uiteindelik iemand in die land met ruggraat. Die waarheid sal altyd sulke drastiese teenreaksie uitlok.
Dit is wettig solank jy nie wit is.
Dit gebeur net as iemand die waarheid praat en iemand anders hou nie daarvan nie.
Lyk my Mmusi leer nie uit die verlede nie. Baie mense het die DA gelos oor sy optrede teen partylede. Lyk my die DA gaan nog baie lede vervreem en verloor by die stembus.